CELEX: 32017R1166
Language: et
Date: 2017-06-26 00:00:00
Title: Komisjoni rakendusmäärus (EL) 2017/1166, 26. juuni 2017, teatavate kaupade klassifitseerimise kohta kombineeritud nomenklatuuris

1.7.2017   
            
            
               ET
            
            
               Euroopa Liidu Teataja
            
            
               L 170/47
            
         KOMISJONI RAKENDUSMÄÄRUS (EL) 2017/1166,
   26. juuni 2017,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
   ning arvestades järgmist:
   
               (1)
            
            
               Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. juuni 2017
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi
         
         
            peadirektor
         
         Stephen QUEST
      
   
   
      (1)  ELT L 269, 10.10.2013, lk 1.
   
      (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Risttahukakujuline elektriseade (nn videomuundur) mõõtmetega umbes 17 × 14 × 4 cm. Seadmel on järgmised pesad:
                  
                              —
                           
                           
                              digitaalne jadaliides (SDI),
                           
                        
                              —
                           
                           
                              kõrglahutusega multimeediumiliides (HDMI),
                           
                        
                              —
                           
                           
                              RJ-45-liides ja
                           
                        
                              —
                           
                           
                              toitepistmik.
                           
                        Seade on ette nähtud videosignaali muundamiseks SDI-vormingust HDMI-vormingusse.
                  RJ-45-liides võimaldab seadet ühendada Ethernetiga ainult selleks, et uuendada tarkvara ja saada nende uuenduste tegemiseks vajalikku elektrienergiat (toide Etherneti kaudu (PoE)).
               
               
                  8543 70 90 
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8543 , 8543 70  ja 8543 70 90  sõnastusega.
                  RJ-45-liides (sidefunktsioon Etherneti kaudu) on põhifunktsiooni (video muundamise) abifunktsioon, sest selle eesmärk on üksnes uuenduste vastuvõtmine, kuna liidese kaudu videosignaali ei edastata. Seetõttu ei või toodet klassifitseerida rubriiki 8517 .
                  Järelikult tuleb seade klassifitseerida CN-koodi 8543 70 90  alla kui grupis 85 mujal nimetamata muud elektriseadmed ja -aparaadid, mis täidavad iseseisvaid tööoperatsioone.